GiliGold/VAD_KnessetCorpus huggingface dataset:
חיים אורון: התחלנו לדבר, ארבל ואני, ונמצא את אותם 3,4,5 נושאי צומת, שבהם צריך לקיים דיון שלא בדיוק צמוד לסעיף שלהם בפרק, ואם פה תתקבל עמדה של רוב החברים שאנחנו בעד מגמה של הרחבת סל האמצעים שבידי ועדת האתיקה, זה ישליך בשורה של נושאים כשנגיע לסעיף המסוים, אנחנו מציעים להוסיף את זה ואת זה ואת זה.
חיים אורון: בגדול, הכוונה ללכת על פי הספר ולהתקדם שלב אחרי שלב.
חיים אורון: כמו בכל הדיונים מהסוג הזה, הכוונה תהיה להגיע להסכמות ולקונצנזוס.
חיים אורון: יכול להיות שיהיו מצבים שבהם תהיה עמדת רוב ועמדת מיעוט.
חיים אורון: אני לא זוכר אם היו דברים כאלה בפעם הקודמת.
חיים אורון: אני לא יודע, יריב, אתה צריך להנחות אותנו.
חיים אורון: אנחנו, במעמדנו כוועדת משנה, זה צריך לבוא לידי אישור בוועדה הרחבה?
ארבל אסטרחן: החוק קובע שועדת הכנסת היא זו שמאשרת את כללי האתיקה.
חיים אורון: ואז כל אחד יכול "לתקוע" אותנו שם?
זאב אלקין: ג'ומס, על פניו דאגנו שההרכב של ועדת המשנה הוא מספיק מייצג ולכן, הנחת העבודה היא שזה לא יקרה למעט נושא אחד מסוים, שיטען שלא היינו, לא פה לא שם - -
ארבל אסטרחן: לא נהיה חייבים לקיים דיון.
חיים אורון: אני מציע שזה יהיה מוסכם כאן, בינינו, כשאני אפילו לא יודע מהי העילה הקונקרטית שמישהו רוצה לנצל רוב ומיעוט במקום אחר, שאנחנו פועלים פה כאילו זאת ועדת הכנסת, כי הרכבה מכיל את רוב רובן של הוועדות בכנסת ועם חברי ועדת האתיקה, זה מכסה את הכל לגמרי.
דוד רותם: אז צריך לדאוג שכולם יגיעו כי אחרת, מה שיקרה הוא שכל אלה שלא - -
זאב אלקין: אחרת בוועדת הכנסת יכולים לפתוח את זה.
יריב לוין: אני לא אנהל שם דיון מחדש.
חיים אורון: בואו נגיד את זה פשוט:
חיים אורון: אם פה יתברר שיש רוב ומיעוט בהפרש של קול אחד או שניים על סעיף מהותי, אז יהיה לגיטימי שיו"ר ועדת הכנסת יגיד בהרכבה המלא: חברים, היה הפרש כזה וכזה, ועל זה אני מעלה פה להצבעה.
חיים אורון: אבל אם כל הריטואל יחזור...
יריב לוין: לא, זאת לא המטרה וזה לא יהיה, אחרת לא עשינו שום דבר.
שלי יחימוביץ': אבל אין לך דרך למנועך את זה.
שלי יחימוביץ': אתה תדון כאן ותדון כאן ובסוף יהיה גיוס קואליציוני או גיוס אינטרסנטי או מה שזה לא יהיה.
יריב לוין: לדעתי צריך לעשות אבחנה בין שני דברים: יש דרך לדאוג שהדיונים בוועדת הכנסת יהיו או ממוקדים בנושאים, כמו שהיושב ראש הציע או באמת בנקודה שתיים מהותיות שאנשים יבקשו להעלות, ולא ישמשו אמצעי לסחוב זמן.
יריב לוין: יש כל מיני דרכים, אפשר לעשות את זה, זה לא בשמים.
איתן כבל: יריב, אתם שני אנשים מרכזיים היום פה, בכנסת.
איתן כבל: אתה, מתוקף תפקידך כיושב ראש ועדת הכנסת, וזאב אלקין, כיו"ר הקואליציה.
יריב לוין: נכון, אני לא רואה חשש כזה.
יריב לוין: זה יכול להיות נקודתי בנושאים מסוימים.
איתן כבל: בסדר, אבל אתה לא יכול להתחייב בכל דיון ובשביל זה גם ביקשתי שיו"ר ועדת המשנה יקבע יום קבוע ומסודר.
זאב אלקין: זה עדין נפל על הזמן הרגיל של השדולות.
איתן כבל: אני מציע לדיון הראשון, וזה חשוב יותר מכל הדברים שאנחנו הולכים לדון בהם, שנקבע בעצמנו את הכללים כי בסוף אם מישהו מאתנו לא היה בדיון, שידע שיש פרוטוקול, שיקרא אותו ויתעדכן כי אם לא, אני לא מתכוון לבוא לכאן, לשבת בצורה מסודרת, ואני מתכוון להיות פה וכשאני אגיע למליאה, אני אראה את עצמי מתחיל הכל מחדש.
איתן כבל: אני בטוח שכל אחד מאתנו לא רוצה להרגיש באופן הזה.
איתן כבל: לכן, אני חושב שנקבע לעצמנו כללים ולא לחינם קבעת ועדה, שנותנת פחות או יותר שיקוף של הכנסת, של עמדותיה וגווניה השונים.
איתן כבל: כי אם לא, אני אומר לך שהכל למעלה נפתח, אני גם חבר בוועדת הכנסת, אני אשקול אם אני רוצה לבוא לוועדה ולנהל את הדיונים.
חיים אורון: אני מקבל את ההערה.
חיים אורון: לא נוכל למנוע באופן פורמאלי אבל אני אנסה, אם יסתמן נושא, לנסו לחזור עליו פה ולנסות להגיע להסכמה ואפילו להזמין לדיון כזה ואתן לך דוגמה: נניח שהתפתח פה עימות קשה על הנושא של יועץ האתיקה.
חיים אורון: חשוב שבדיון הזה נגיע להסכמה או למשהו פה ולא ברוב מקרי של אחד נגד אחד, שהוא יקבע את כל הסיפור ולא עשינו שום דבר.
דוד רותם: חסר לנו פה את יהודה אבידן...
חיים אורון: אני נשאלתי אם הישיבות האלה הן פתוחות.
חיים אורון: הן פתוחות אבל אנחנו לא מזמנים אליהן ביוזמתנו, חוץ מחברי הוועדה, שלפי מה שהשופט זמיר אמר לי, הם ישתדלו שלפחות אחד מהם ילווה את עבודת הוועדה ויביא את ה"אינפוט" שלהם.
חיים אורון: זה פחות או יותר מה שלי יש להגיד לישיבה הראשונה.
חיים אורון: אם יש פה הערות והצעות נוספות – בבקשה.
חיים אורון: הנוהל הנוסף שסיכמנו אותו הוא שאם ישבנו פה ועסקנו בפרק הערכים והמטרה, הגענו לניסוחים, בישיבה הבאה יונח בפני חברי הוועדה הנוסח הסופי כולל ההערות והוא יאושר, ואנחנו הולכים קדימה.
חיים אורון: לא עושים הצבעה בסוף על כל הדברים ביחד אלא אחד אחרי השני.
זאב אלקין: אבל בישיבה הבאה אתה עושה הצבעה על מה שנדון בישיבה הקודמת.
חיים אורון: על הטקסט הסופי תהיה הצבעה בישיבה - -
זאב אלקין: אם כך, ההצעה שלי, בדיוק להימנע שזה יפתח בוועדת הכנסת ולא רק להניח את זה על השולחן אלא לנסות להפיץ את זה מספיק זמן מראש לחברים ואז, אם אחד מהאנשים פה, משהו מאוד לא נוח לו והוא לא היה בדיון כשזה נדון, הוא ידאג לבוא לפה ויפתח את זה פה.
אתי בן-יוסף: לפני הישיבה.
חיים אורון: הישיבות מתקיימות ביום שלישי.
חיים אורון: אם אפשר שלקראת יום שני הנייר יונח ואז - -
זאב אלקין: אפילו ביום ראשון, כי אז זה ימנע לנו הרבה פניות שווא של "לא הייתי", "לא ראיתי".
ארבל אסטרחן: רציתי להעיר לגבי ועדת זמיר: הוועדה דנה על בסיס נורמטיבי קיים.
ארבל אסטרחן: יש הרבה הוראות אתיות שקיימות כבר היום בכמה רמות נורמטיביות.
ארבל אסטרחן: יש לנו הוראות בחוק החסינות, וזה החוק שמקים את ועדת האתיקה, קובע את הסנקציות, קובע איסורים מסוימים שחייבים להיות בחקיקה ראשית כמו איסור על עיסוק נוסף.
ארבל אסטרחן: יש לנו את כללי האתיקה שקבעה ועדת הכנסת ויש לנו החלטות של ועדת האתיקה, שבמשך השנים קיבלה החלטות רבות מהן, עקרוניות, שבעצם קיבלו מעמד של מעין כללים.
ארבל אסטרחן: הרעיון של ועדת זמיר היה לגבש את הדברים האלה, ככל האפשר, לטקסט אחד.
ארבל אסטרחן: כמובן שמה שחייב להיות בחוק נשאר בחוק, אבל לטקסט אחד, שלא יהיו יותר כללים והחלטות לחוד.
ארבל אסטרחן: עכשיו, מה שאני אביא לכאן כולל בעצם את ההמלצות של ועדת זמיר, ואנסה לציין לצד ההמלצות שלה גם את מה שקרה מאז כי הדוח של ועדת זמיר הוגש בדצמבר 2006.
ארבל אסטרחן: מאז התקבלו החלטות רבות של ועדת האתיקה בכנסת ה-18 וה-17, חלקן עקרוניות ומשנות עניינים שהיו קודם אז בטור שציין היו"ר, שמצוין מה המצב הקיים, אשתדל גם לשלב את כל ההחלטות שהתקבלו בנושאים האלה.
ארבל אסטרחן: דבר נוסף - חלק מההצעות שהוועדה הזאת תציע יחייבו תיקונים בחקיקה ראשית, וגם זה יצטרך ללכת דרך ועדת הכנסת אבל הרעיון היה שקודם יסיימו את מה שיכול להיכנס בכללי האתיקה, והחקיקה הראשית תותאם רק לאחר מכן.
דוד רותם: אני מציע שאתה תפנה לכל נציגי הסיעות בוועדה הזאת כדי שיגיעו הנה, כי אם נשאר בהרכב חסר, אני יכול להבטיח לך, וראיתי את זה בקדנציה הקודמת כשעסקנו בחוקה, מי שלא הגיע אמר: אני לא מחויב לזה.
דוד רותם: אז זה יפתח שוב בועדת הכנסת ואחר כך זה יפתח במליאה, ויהיו עם זה בלי סוף סיפורים.
דוד רותם: צריך לדאוג שהחברים שמייצגים את הסיעות אכן יהיו בישיבות האלה כי אחרת אנחנו בבעיה.
זאב אלקין: אין דרך אמיתית להבטיח את זה, ובוודאי אם אתה יושב ביום של הכנסת יש לך עוד פחות דרך.
שלי יחימוביץ': זה כמו בחוק ההסדרים.
שלי יחימוביץ': יושבת הוועדה, דנה, דנה, ומופיעים אנשים בדקה ה-90 ומצביעים מבלי שהשתתפו.
שלי יחימוביץ': אפשר למנוע מהם?
חיים אורון: אני שם לב שנציג המפלגה הגדולה ביותר, כבר לא, איננו פה.
חיים אורון: הסיעה הגדולה.
ארבל אסטרחן: הדוח מסודר בצורה מאוד סיסתמטית, עם פרקים מסודרים אחד אחרי השני.
ארבל אסטרחן: אבל יש נושאים שהם חוצי פרקים, והנושא המרכזי הוא של היועץ לאתיקה, שמופיע כמעט בכל הפרקים ויכול להיות שאחרי שישמעו את חברי ועדת זמיר, שמבחינתם זו היתה המלצה מאוד משמעותית, להחליט בענין הזה.
ארבל אסטרחן: אני אוכל להביא רשימה של כל הסמכויות אבל אם לא תהיה החלטה, וזה מה שהיה בכנסת הקודמת, אמרנו את הסעיף הזה - -
זאב אלקין: אז אולי כדאי להתחיל עם זה, אפילו לפני הסעיפים הראשונים.
זאב אלקין: זה באמת נושא מדובר, זה לא נושא שהוא חדש לאנשים.
זאב אלקין: אולי כדאי להכריע בו לפני שצוללים לשאר.
ארבל אסטרחן: גם צריך לזכור שועדת זמיר, בחלק מהפרקים לא עשתה שינויים מרחיקי לכת.
ארבל אסטרחן: היא רק עיבדה דברים שהיו קודם, כללי אתיקה בהחלטות.
ארבל אסטרחן: יש פרקים שיש שינויים מסוימים, בהרכב ועדת האתיקה יש שינוי גדול, בסנקציות יש כמה תוספות אבל זה באמת השינוי העיקרי.
ארבל אסטרחן: צריך לזכור שגם בכנסת הנוכחית, ובעיקר בקודמת ועדת האתיקה חשבה שחברי כנסת הפרו כללי אתיקה ונעזרה בסעיף סל של פגיעה בכבוד הכנסת וכבוד חבריה.
ארבל אסטרחן: פה ניסו לפרוט את זה אבל יש פרקים שאין בהם שינויים מהותיים אלא רק עיבוד של הוראות קיימות.
ארבל אסטרחן: הנושא של היועץ לאתיקה זו ההמלצה העיקרית המשמעותית.
חיים אורון: תראו, גם מטעמים של סוציאליזציה וגם מטעמים של כניסה יכול להיות שזה יגמר בפגישה אחת.
חיים אורון: אני מציע שבישיבה הקרובה נשמע את יו"ר הוועדה, ונעשה ישיבה אחת של "טרנינג" ונעבור את הסעיפים של מטרה וערכים עד פרק ד', שהוא הסעיף הראשון, שעוסק בכללי אתיקה.
חיים אורון: עד אז זה פרשנויות וכל הדברים הללו.
חיים אורון: לפני הדיון בפרק ד' נקיים את הדיון הזה.
חיים אורון: לא מיד בישיבה הראשונה אלא - -
זאב אלקין: למרות שלפי ההגדרות, בסעיף ההגדרות - -
ארבל אסטרחן: נדון בהן רק אח"כ.
חיים אורון: ההגדרות יהיו בסוף.
חיים אורון: כמו שמקובל בהרבה חוקים, ההגדרות תמיד בסוף.
חיים אורון: נתגלח על המטרה ועל הערכים, לגבי הפרשנות אני לא רואה - -
ארבל אסטרחן: מטרה וערכים, צריך לזכור שזה הסעיף היחיד שוועדת זמיר הציעה והוכנס כבר בכנסת הקודמת לתוך הכללים בהמלצתה כי עשו אז עשו בטו' בשבט איזה אירוע.
ארבל אסטרחן: בשינויים קטנים אבל זה די דומה.
חיים אורון: את כל הפלונטר הזה נפתור כשנגיע אליו.
חיים אורון: יש עוד הערות?
חיים אורון: הישיבה נעולה.
יריב לוין: הנושא הראשון על סדר היום הוא קביעת ועדה לדיון בהצעה לסדר היום בנושא: התכנון והבנייה - הפקעה לצרכי דיור בר השגה – הצעת חבר הכנסת מולה וקבוצת חברי כנסת.
יריב לוין: זאת תולדה של הצעת חוק שהוסבה להצעה לסדר.
יריב לוין: נשמעו במליאה הצעות להעביר את ההצעה לוועדת הכספים, לוועדת הפנים והגנת הסביבה ולוועדת העלייה, הקליטה והתפוצות.
יריב לוין: אני באתי בדברים עם ראשי הוועדות הרלוונטיות.
יריב לוין: על פניו החוק הזה מתאים לוועדת הפנים והגנת הסביבה.
יריב לוין: כך סבור יושב-ראש ועדת הכספים וגם יושבת ראש ועדת העלייה, הקליטה והתפוצות.
יריב לוין: שניהם אמרו לי שהם סבורים שנכון וראוי להעביר את הדיון בעניין הזה לוועדת הפנים.
שלמה מולה: בהתחלה חשבתי שזה צריך להיות בוועדת כספים כי חשבתי שזה עניין יותר כספי, אבל כשאני רואה את העניין של הקצאות קרקעות לתכנון ובנייה זה יותר מתאים לוועדת הפנים.
שלמה מולה: אני מקבל את הצעתך.
יריב לוין: אני מציע להעביר את הדיון בהצעה הזאת לוועדת הפנים והגנת הסביבה.
יריב לוין: ה צ ב ע ה בעד – פה אחד אושר 2.
יריב לוין: בקשת יו"ר ועדת העבודה, הרווחה והבריאות למיזוג הצעות הבאות: א.
יריב לוין: הצעת חוק פיצוי פיטורים (תיקון מס' 25) (מניעת פיטורים מחזוריים), התש"ע – 2009 (פ/1126/18) של חבר הכנסת דב חנין וקבוצת חברי כנסת ב.
יריב לוין: הצעת חוק פיצויי פיטורים (תיקון מס' 26) (מניעת פיטורים מחזוריים), התש"ע – 2009 (פ/1248/18) של חברי הכנסת שלי יחימוביץ וחיים כץ
יריב לוין: הנושא השני על סדר היום הוא בקשת יו"ר ועדת העבודה, הרווחה והבריאות, חבר הכנסת חיים כץ, למיזוג הצעות החוק הבאות: 1.
יריב לוין: הצעת חוק פיצויי פיטורים (תיקון מס' 25) (מניעת פיטורים מחזוריים) התש"ע – 2009 (פ/1126/18) של חבר הכנסת דב חנין וקבוצת חברי כנסת.
יריב לוין: הצעת חוק פיצויי פיטורים (תיקון מס' 26) (מניעת פיטורים מחזוריים), התש"ע- 2009 (פ/1248/18) של חברי הכנסת שלי יחימוביץ וחיים כץ.
ארבל אסטרחן: מדובר בשתי הצעות חוק שוועדת העבודה הכינה.
ארבל אסטרחן: לקריאה ראשונה הן הוכנו בנוסח זהה.
ארבל אסטרחן: הן אושרו שתיהן בקריאה ראשונה.
ארבל אסטרחן: כעת מבקשת הוועדה להכין אותן יחד לקריאה שנייה ושלישית.
ארבל אסטרחן: מדובר בהצעות לתיקון פיצוי פיטורים שמדברות על הרחבת הזכאות לפיצויי פיטורים במקרים שבהם הופסקו יחסי העבודה בין שתי תקופות העסקה.
ארבל אסטרחן: נדרש אישור ועדת הכנסת אחרי שוועדת העבודה החליטה על כך.
שלמה מולה: אני נמנה על היוזמים של הצעות החוק.
שלמה מולה: דיברנו בדיונים על מיזוג.
שלמה מולה: אין שום סיבה לא למזג.
שלמה מולה: לא צריכה להיות בעיה.
יריב לוין: ה צ ב ע ה בעד – פה אחד אושר 3.
יריב לוין: הצעות לתיקון תקנון הכנסת
יריב לוין: הנושא השלישי הוא הצעות לתיקון תקנון הכנסת.
יריב לוין: אנחנו נחלק את הדיון הזה לשני חלקים.
יריב לוין: החלק הראשון ידון בסעיפים 1-8 שעליהם דנו בישיבה קודמת.
יריב לוין: נשמעו שם הערות.
יריב לוין: אני אבקש מארבל שתאיר את עינינו בשינויים שנעשו בעקבות ההערות שהיו בישיבה הקודמת.
יריב לוין: לאחר שנאשר את הנוסח הזה נעבור ככל שהזמן יאפשר לנו לדון בפרק הסיעות.
ארבל אסטרחן: בסעיף של בחירת יו"ר הכנסת והסגנים דובר בישיבה על כך שאם מובאים כמה סגנים להצבעה במועד אחד תתקיים הצבעה אחת.
ארבל אסטרחן: נדרשה איזו שהיא הבהרה בניסוח.
ארבל אסטרחן: הנוסח שמוצע הוא שהסגנים ייבחרו בהמלצת ועדת הכנסת, וכל עוד לא נבחרה – בהמלצת הוועדה המסדרת, בהתחשב בהרכב הסיעתי של הכנסת ובגודל הסיעות; קיימה הכנסת הצבעה על בחירתם של כמה סגנים באותו מועד, תתקיים הצבעה אחת בלבד.
ארבל אסטרחן: ברור שזה לא מעכב.
נסים זאב: למה זה חשוב?
ארבל אסטרחן: זאת הייתה הצעתו של יו"ר הוועדה.
יריב לוין: הרעיון בכל מהלך של תיקון תקנון הוא לקבע ולכתוב את הדברים כפי שהם נעשים בפועל.
יריב לוין: הנוהג הוא שמקריאים את שמות כל הסגנים ומצביעים בהצבעה אחת.
יריב לוין: יש בזה היגיון משום שזה אמור לשקף מגוון סיעתי רחב.
נסים זאב: ראוי לעשות הצבעה נפרדת.
יריב לוין: אני אומר לך למה לא.
יריב לוין: לא נהגו כך עד היום .
יריב לוין: נדמה לי שבצדק.
יריב לוין: הנשיאות אמורה לשקף איזה שהוא מגוון.
יריב לוין: ברגע שתהיה הצבעה פרטנית, עלולה להיות תוצאה שאחד יאושר ואחד לא יאושר.
יריב לוין: התוצאה הזאת תעוות את הרכב הנשיאות.
יריב לוין: המקום לדון בסוגיה הזאת הוא בוועדת הכנסת.
נסים זאב: נניח מציעים 8 סגנים וסגן אחד לא נראה לי.
נסים זאב: זאת זכותי לתמוך ב-7 ובאחד לא.
יריב לוין: המקום לדון בנושא הזה הוא כאן בוועדת הכנסת.
יריב לוין: הרכב הנשיאות אמור לשקף חתך רחב.
יריב לוין: בתוך החתך הרחב הזה יש אנשים שאתה פחות אוהב ויותר אוהב, פחות מסכים איתם ויותר מסכים איתם.
יריב לוין: נשיאות הכנסת היא רחבה וכוללת מכל הגוונים.
יריב לוין: בהנחה שההצבעות תהיינה שמיות תהיה חשיבות עצומה לסדר שבו מצביעים על אנשים.
יריב לוין: אם ישנו סגן שאמור להיות מסיעת הליכוד ומתברר לי שסיעת ש"ס הצביעה נגדו והוא לא נבחר, בהחלט ייתכן שזה יגרום לכך שאני לאורך כל הדרך ארצה להצביע נגד כדי שלא ייבחרו אחרים משום שאני נשאר בלי ייצוג.
יריב לוין: התוצאה תהיה שמי שיובא להצבעה אחרון יימצא באיזו שהיא עמדת נחיתות משום שכל האחרים אושרו.
נסים זאב: זה גם בהצעת חוק.
יריב לוין: זה לא אותו דבר בהצעת החוק.
נסים זאב: או שיש קואליציה ויש נאמנות.
יריב לוין: הנשיאות היא לא עניין של קואליציה.
יריב לוין: הנשיאות היא חתך רחב של הסכמות.
יריב לוין: ברגע שיש הסכמות ראוי ונכון להביא אותן כחטיבה אחת.
נסים זאב: חברי הכנסת לא חייבים לקבל את מה שהנשיאות.
יריב לוין: הם יכולים להצביע נגד ההצעה כמקשה אחת.
יריב לוין: ההצעה היא מקשה אחת.
יריב לוין: לא מציעים נשיאות של אנשים פרטניים.
יריב לוין: הנשיאות היא מבנה כולל.
יריב לוין: נדמה לי שזה נעשה כך תמיד.
יריב לוין: כל שבאנו לעשות כאן זה רק לעגן את הקיים.
יריב לוין: אנחנו לא משנים את הסדר הקיים.
יריב לוין: אני חושב שזה נכון.
נסים זאב: לדעתי מן הראוי לשנות.
נסים זאב: לפעמים יש מישהו שאנחנו יודעים שרוב חברי הכנסת לא רוצים אותו.
יריב לוין: הוא לא יאושר כאן בוועדה.
יריב לוין: רוב חברי הכנסת כשיצטרכו להצביע ברמה שמית פרטנית לנציג שייבחר מטעם הסיעות הערביות יתקשו לעשות את זה.
נסים זאב: אין התנגדות לסיעות ערביות, אבל לפעמים יש אחד שלדעתנו גורם נזק.
יריב לוין: בשביל זה יש את ועדת הכנסת שבה יש רוב שמשקף את רוב סיעות הבית.
יריב לוין: המקום לעשות את ההחלפה הזאת הוא כאן.
יריב לוין: שם אתה לא יכול לעשות החלפה.
יריב לוין: שם אתה יכול להצביע בעד ונגד ואם הוא נפל פשוט אין נציג.
ארבל אסטרחן: סעיף קטן (ג) בסעיף 2 זה משהו שהתעורר במהלך הישיבה.
ארבל אסטרחן: רצו לאפשר בחירת סגנים לתקופה מוגבלת מטעמי רוטציה כאשר יש על הדבר הזה החלטות והסכמות מראש.
ארבל אסטרחן: מה שמוצע הוא כך: יושב ראש הכנסת והסגנים ייבחרו לכל תקופת כהונתה של הכנסת; ואולם רשאית הכנסת לבחור, לפי המלצה כאמור בסעיף קטן (א), סגנים ליושב ראש הכנסת לתקופות כהונה קצרות יותר, ולקבוע את תחילתן ואת סופן.
ארבל אסטרחן: השאלה אם רוצים לאפשר בחירת סגן לכהונה שתחל במועד מאוחר יותר.
יריב לוין: הרעיון הוא לאפשר רוטציות.
יריב לוין: הרעיון הוא לאשר אותן מראש.
ארבל אסטרחן: הנוסח מאפשר את זה.
ארבל אסטרחן: זה יוצר מצב שקובעים בתחילת כנסת שאחד מחברי הכנסת ייכנס לכהונה כסגן בעוד שנתיים.
ארבל אסטרחן: יכול להיות שבשנתיים האלו יקרו דברים.
אברהם מיכאלי: זה מה שעשינו בקדנציה הנוכחית.
יריב לוין: אני בעד לאפשר את הבחירה מראש.
איל ינון: הבעיה היחידה היא אם במהלך השנתיים האלו הוא נהייה שר.
יריב לוין: זה פוקע.
אברהם מיכאלי: מה קורה אם הוא לא רוצה להתחלף?
ארבל אסטרחן: כאן ייקבעו מראש שחבר כנסת מסוים נבחר עד יום 31 בדצמבר.
אברהם מיכאלי: ההודעה מגבילה אותו מראש.
יריב לוין: זה דבר שנעשה ברשויות מקומיות במינוי סגנים.
יריב לוין: אברהם מיכאלי במינוי סגנים יש בעיה כי אתה לא יכול להחליף סגן בשכר.
יריב לוין: אתה יכול לאשר תקופת כהונה מראש.
יריב לוין: ההסדר הזה אושר על ידי פסיקה של בתי משפט.
יריב לוין: בעבודתי כעו"ד הייתי שותף לניסוח של הסכמים קואליציוניים שאושרו מראש במליאת המועצה.
ארבל אסטרחן: יכול להיות מצב שאומרים שחבר כנסת יתחיל להיות סגן בעוד שנתיים ומוגש נגדו במהלך השנתיים כתב אישום.
יריב לוין: חלים אז כל הכללים לגביו.
ארבל אסטרחן: אם היו בוחרים בעוד שנתיים הייתה יכולה ועדת הכנסת לקבוע.
יריב לוין: תחול עליו ההשעיה.
אברהם מיכאלי: מה ההבדל בינו ובין ח"כ רגיל?
ארבל אסטרחן: כשח"כ רגיל בא לבחירה בתחילת כנסת או במהלך הכנסת רשאית ועדת הכנסת להגיד שבגלל שהוגש נגדו כתב אישום או מתקיימים נגדו הליכים לא מוכנים שהוא ייבחר.
ארבל אסטרחן: כאן הוא נבחר כשאין נגדו כתב אישום.
ארבל אסטרחן: ועדת הכנסת לא קבעה שום סייגים לכהונה שלו.
יריב לוין: אנחנו צריכים להסתכל עליו ביום כניסתו לתפקיד.
יריב לוין: אז יחולו עליו הכללים שחלים על אדם מכהן.
ארבל אסטרחן: תשעה אותו מכהונה כשהוא לא מכהן?
יריב לוין: ברור לגמרי שביום שהוא נכנס לתפקידו חלים עליו כל הכללים שחלים על בן אדם שמכהן בתפקיד והוגש נגדו כתב אישום.
אברהם מיכאלי: מה קורה כשקובעים בהודעה מראש שפלוני הולך להיות בעוד שנתיים סגן ומסיבה כזאת או אחרת הוא לא יכול להיות סגן?
אברהם מיכאלי: האם ההודעה נותנת לקודם להמשיך הלאה?
יריב לוין: הקודם מסיים.
יריב לוין: גם ההוראה ביחס לסגנים איננה מחייבת תקן מלא כל הזמן.
נסים זאב: למה לא לקבוע שהסיעה שאליה הוא שייך.
נסים זאב: .?
יריב לוין: אתה לא יכול.
יריב לוין: אתה לא יודע אם הסיעה תתפלג.
יריב לוין: לא צריך לסבך את החיים יותר מידי.
נסים זאב: בכל מקרה יהיה דיון מחדש.
ארבל אסטרחן: ברור שמי שנבחר בתחילת כנסת להיות סגן בעוד שנתיים לא מתחיל לקבל משכורת של סגן.
ארבל אסטרחן: אני לא חושבת שברור שניתן להשעות אותו.
יריב לוין: את תשעי אותו ביום שהוא נכנס לתפקידו, לא מראש.
אברהם מיכאלי: מתייחסים לסטטוס החדש.
אברהם מיכאלי: מי יהיה המחליף שלו במידה והוא מושעה?
אברהם מיכאלי: נצטרך לדון בזה בבוא היום.
יריב לוין: אם הכל טוב ויפה, עברו שנתיים והאיש נכנס לתפקידו אין בעיה, אבל אם התעוררה בעיה בגלל שהוא הפך לשר או שקרו לו דברים רעים בדרך, יהיה צריך לבוא כעבור שנתיים ולבחור מישהו.
יריב לוין: יכול להיות שיחליטו להשאיר את זה שהיה ברוטציה ויכול להיות שיחליטו לבחור מישהו חדש.
יריב לוין: גם כשאתה בוחר היום מישהו אין שום ביטחון שלא יקרה משהו מחר שישנה את המצב.
ארבל אסטרחן: בסעיף קטן (ה) יש תיקון בעקבות הערה של סגן המזכיר.
ארבל אסטרחן: יש הוראה שכאשר מושעה סגן ליו"ר הכנסת רשאית הכנסת לבחור חבר כנסת במקומו.
ארבל אסטרחן: קודם כתבנו לתקופת ההשעיה.
ארבל אסטרחן: נאזם סבר שזה לא מספיק ברור שברגע שנפסקת ההשעיה פוקעת כהונתו של מי שנכנס לכהן, לכן הוספנו ועל אף האמור ברישה של סעיף קטן (ג), הוא יכהן כסגן ליושב-ראש בתקופת ההשעיה בלבד.
ארבל אסטרחן: סעיף 3 זה הסעיף שמדבר על הסייגים לבחירת היו"ר או הסגנים.
ארבל אסטרחן: הוא נותן סמכות לוועדת הכנסת לקבוע שחבר כנסת לא ייבחר לתפקיד.
ארבל אסטרחן: לא היה כתוב בתקנון מי יכול ליזום את ההליך, מי יכול לפנות לוועדת הכנסת.
ארבל אסטרחן: מה שמוצע כאן זה שוועדת הכנסת תוכל לקבוע את זה רק לפי הצעה שהיא קיבלה מוועדת האתיקה.
ארבל אסטרחן: קודם המועמדות תיבחן בוועדת האתיקה, רק לאחר מכן בוועדת הכנסת.
ארבל אסטרחן: במקביל מוצע למחוק את מה שהיה סעיף קטן (ג) שקיים היום בתקנון ומאפשר לחבר הכנסת לבקש שהדיון בעניין הסייגים לכהונתו יתקיים בוועדת האתיקה.
ארבל אסטרחן: זה היה בוועדת הכנסת, אבל חבר הכנסת היה יכול לבקש שהדיון יהיה בוועדת האתיקה.
אברהם מיכאלי: אוטומטית לא היה מצב שוועדת הכנסת דנה בלי ועדת האתיקה.
ארבל אסטרחן: זה היה.
ארבל אסטרחן: אני רואה שבסעיף קטן (ב) הגבילו את הדיון בוועדת הכנסת לשבוע.
ארבל אסטרחן: כתוב שהליכי הדיון בוועדת הכנסת יסתיימו בתוך שבוע.
ארבל אסטרחן: אולי צריך להגיד שגם בוועדת האתיקה.
ארבל אסטרחן: ניתן שבוע לכל אחת?
ארבל אסטרחן: עכשיו יהיה שוועדת האתיקה תדון ראשונה.
ארבל אסטרחן: רק אם היא תציע לוועדת הכנסת ועדת הכנסת תדון ותוכל לקבוע שאדם לא ייבחר לתפקיד של יו"ר או סגן יו"ר.
יריב לוין: אני חושב שבמקרה הזה לקיים את הדיון בוועדת האתיקה בדלתיים סגורות זה כיוון נכון.
יריב לוין: צריך שבוע לכל אחת מהן.
ארבל אסטרחן: בעמוד 4 יש תיקון בעקבות הערה של חבר הכנסת אורלב מהישיבה הקודמת כך שכאשר חבר כנסת מחליט לערער על החלטת ועדת הכנסת בפני המליאה הוא יוכל להניח מסמכים הנוגעים לערעור על שולחן הכנסת.
ארבל אסטרחן: בחוק הכנסת כתוב לנו כבר שהכנסת יכולה ברוב חבריה להשעות יו"ר או סגן יו"ר אם נמסר עותק של כתב אישום נגדו או מתקיימים נגדו הליכים פליליים.
ארבל אסטרחן: קודם הוצע לכתוב את זה בתקנון, אבל אז ראינו שאין צורך לחזור ולכן מוצע בתקנון לקבוע שאם הוא הושעה או שנקבעו סייגים לכהונה לפי סעיף 7 לחוק הכנסת, ההשעיה תסתיים ויבוטלו הסייגים עם מתן פסק דין סופי המזכה אותו או שאינו קובע שיש עם העבירה קלון.
ארבל אסטרחן: אם יש פסק דין סופי שקובע שיש קלון, חבר הכנסת מפסיק לכהן כחבר כנסת.
ארבל אסטרחן: בכל מקרה אחר, בין אם זיכוי ובין אם זאת הרשעה ללא קלון, נפסקת ההשעיה בעת מתן פסק הדין.
ארבל אסטרחן: אם נקבע שיש לו חסינות ולכן לא התקיים הליך פלילי, נפסקת ההשעיה עם תום תקופת כהונתה של הכנסת והכל אם לא קבעה הכנסת לפי הצעת ועדת הכנסת תקופה קצרה יותר להשעיה או לסייגים.
ארבל אסטרחן: לא כתוב היום מי יכול ליזום הליך של השעיה.
ארבל אסטרחן: כתוב בחוק שמי שמחליט על זה זו הכנסת לפי הצעה של ועדת הכנסת.
ארבל אסטרחן: בשני המקרים זה ברוב חבריה, זאת אומרת גם בכנסת וגם בוועדת הכנסת.
ארבל אסטרחן: אברהם מיכאלי?
ארבל אסטרחן: מתי יש זמן?
ארבל אסטרחן: האם לפני ההשעיה הראשונה או שאחרי מתן פסק הדין?
ארבל אסטרחן: כאשר מוגש כתב אישום ומתחיל הליך פלילי נגד יו"ר כנסת או סגן יו"ר כנסת הכנסת יכולה לפי הצעת ועדת הכנסת להשעות אותו.
ארבל אסטרחן: כתוב שזה הכנסת.
ארבל אסטרחן: השאלה אם אנחנו רוצים להגדיר מי יכול ליזום תהליך, מי הוא זה שיכול לפנות לוועדת הכנסת.
ארבל אסטרחן: האם כל אדם, ארגון, חבר כנסת או קבוצה של חברי כנסת?
אברהם מיכאלי: אני חושב שזה צריך להיות מנגנון של הכנסת ולא כל מיני ארגונים שינהלו פה את הבית.
אברהם מיכאלי: ועדת האתיקה זה הכי הגיוני.
יריב לוין: על פי המצב הקיים כולם יכולים ליזום.
יריב לוין: העמדת הנושא לדיון היא בהחלטה של יושב-ראש ועדת האתיקה.
יריב לוין: אתה לא יכול לכפות על היושב-ראש להביא את זה לדיון.
יריב לוין: נניח שקיבל יושב-ראש ועדת האתיקה מכתב מארגון כזה או אחר.
יריב לוין: השאלה היא שאלה עובדתית של הנתונים.
יריב לוין: אם מישהו יכתוב שהוא לא רוצה שפלוני יהיה יו"ר כי יש לו דעות חשוכות, אז הוא ישים את המכתב במגירה ולא יעשה איתו כלום.
יריב לוין: אם הוא יקבל מכתב שאומר שהאדם הורשע בגניבה ולא אמר שום דבר, אז מן הסתם נצטרך לקיים דיון ולבדוק את העניין.
יריב לוין: אני לא רואה צורך להיכנס לזה.
אברהם מיכאלי: איך בהיסטוריה של הכנסת זה היה?
אברהם מיכאלי: הייתה פנייה על השעיה?
ארבל אסטרחן: כל התיקונים האלה הם מלפני עשור.
יריב לוין: אם מישהו יביא לי מידע על מישהו שגנב חובתי תהיה ליזום דיון.
יריב לוין: במקרה שמישהו יכתוב שהוא לא אוהב מישהו יהיו אנשים שיפעילו את שיקול הדעת ולא יעשו עם זה כלום.
יריב לוין: נראה לי יותר הגיוני להשאיר את זה ככה.
ארבל אסטרחן: סעיף 7 לחוק הכנסת הוא זה שאומר שהכנסת רשאית להשעות.
אברהם מיכאלי: על פי מה?
ארבל אסטרחן: הוא קובע שאפשר להשעות אם היועץ המשפטי לממשלה הגיש עותק של כתב אישום נגד חבר כנסת, או שמתקיימים נגדו הליכים פליליים.
ארבל אסטרחן: סעיף 6(ג) הוא סעיף שדומה למה שקיים היום.
ארבל אסטרחן: יושב ראש הכנסת לא יהיה חבר בוועדה מוועדות הכנסת, פרט לוועדת הפירושים, ואולם רשאי הוא להשתתף בדיוני כל אחת מוועדות הכנסת.
אברהם מיכאלי: למה צריך לכתוב את זה?
יריב לוין: כשיהיה הסעיף שדן בחברי הכנסת וייקבע שהם רשאים להשתתף בכל הוועדות זה יהיה פרט לוועדת חוץ וביטחון ששם הם מוגבלים.
יריב לוין: כדאי לקבוע פוזיטיבית שהיו"ר לא מוגבל.
יריב לוין: את ועדת הפירושים הייתי משאיר כי אחרת תהיה הוראה סותרת.
אברהם מיכאלי: ליו"ר הכנסת יש הגבלה כלשהי באחת מהוועדות החשאיות?
ארבל אסטרחן: הוא רשאי להשתתף אבל לא כחבר.
ארבל אסטרחן: היום בתקנון כתוב שהיו"ר והסגנים רשאים להשתתף בדיוני ועדת הכנסת.
ארבל אסטרחן: בסעיף קטן (ה) היה שינוי לשוני שהבהיר שלסגן יו"ר הכנסת יהיו את כל החובות והסמכויות הנתונות ליו"ר הכנסת רק כאשר הוא ממלא את מקום היו"ר או כאשר הואצלו לו סמכויות, לא בכל מקרה שהוא סגן.
יריב לוין: לגבי סעיף 7 יש אפשרות לשלב בשלב הזה את שני הדברים בתוך הסעיפים הרלוונטיים.
יריב לוין: אחר כך אם תהיה אסופה של נושאים שצריכים להתפרסם ברשומות נרכז אותם יחד.
ארבל אסטרחן: זה בתוך הפרק.
יריב לוין: זה נראה תלוש, זה נראה לא במקום.
ארבל אסטרחן: צריך לשים את זה בסוף התקנון.
יריב לוין: אני מדבר על סעיף של פרסום ברשומות.
יריב לוין: או שזה צריך להיות משולב בתוך הסעיף, או שצריך שייכתב באופן מפורש שזה חל.
יריב לוין: אחר כך כשנעשה את השינוי אולי נשים את זה בסוף.
יריב לוין: זה נראה תלוש מהמציאות.
ארבל אסטרחן: 2 לא נמצא פה, הוא רק מכוח חוק היסוד.
יריב לוין: לשים את זה כ-7 במקום סעיף פרסום ברשומות.
ארבל אסטרחן: מדובר בעניינים שקשורים ליו"ר ולסגנים.
ארבל אסטרחן: אולי לא לקרוא לזה פרסום ברשומות, אלא פרסום ברשומות בעניין יו"ר הכנסת והסגנים.
יריב לוין: משהו כזה.
ארבל אסטרחן: כותרת השוליים תהיה פרסום ברשומות בעניין היו"ר והסגנים ליו"ר.
יריב לוין: ב-7 נצטרך לתקן את משפט הפתיחה.
ארבל אסטרחן: גם שם נוסיף שמדובר בעניינים שקשורים ליו"ר ולסגנים.
יריב לוין: אני רוצה להציע לאשר את סעיפים 1-7 המונחים בפנינו - הם יבואו במקום סעיפים 1-8 לתקנון הקיים - על-פי הנוסח שבפנינו בתוספת התיקונים שהוזכרו כאן במהלך הישיבה.
יריב לוין: ה צ ב ע ה בעד – פה אחד הסעיפים אושרו ויונחו על שולחן הכנסת כדי להחליף את סעיפים 1-8 בתקנון הקיים.
יריב לוין: אנחנו עוברים לסעיפים שמחליפים את סעיפים 18 עד 23 וכן סעיף 72א לתקנון.
ארבל אסטרחן: הסעיפים 9-17 מדברים על ועדות הכנסת.